Astrid Henning-Jensen

Astrid Henning-Jensen (født 10. desember 1914, død 5. januar 2002) var en dansk filminstruktør og manuskriptforfatter, især kjent for filmene Palle alene i verden og Vinterbørn.

 Kunstnerisk virke 
Hennes film forteller med et humanistisk utgangspunkt og på en varmhjertet måte om verden, ofte sett fra barnets synsvinkel. En vinkling som gjorde henne til en banebryter, idet barnet som utgangspunkt for fortelling var uvanlig i perioden ved hennes debut. 

Utover å lage film om barn, laget hun film om rasisme og fremmedhat, film om sykdom og brystkreft og tortur, og film om det ømtålige forholdet mellom ungdom og foreldre. Hennes langsomme, jordnære fortellerstil var en form som sto i kontrast til filmspråket til samtidens øvrige filmfortellere. Gjennom seks årtier var hun Danmarks eneste internasjonalt anerkjente kvinnelige filmregissør. 

Hun begynte sin karriere som skuespiller på Riddersalen, hvor hun møtte sin senere mann, skuespilleren Bjarne Henning-Jensen. Sammen med ham produserte hun en rekke banebrytende danske filmer, totalt over 20 filmer. Hennes debutfilm, Palle Alene I Verden (1949) vant en særlig juryens pris på Cannes filmfestival. Filmen er tatt opp i  Den danske kulturkanonen.

I 1951 hadde hennes filmatisering av norske Cora Sandels roman Kranes konditori premiere.

Filmen Paw ble nominert til en Oscar for beste utenlandske film i 1959.

 Familie 
Astrid Henning-Jensen ble født som Astrid Smahl på Frederiksberg, som datter av fabrikant, direktør Ferdinand Smahl (1887–1950) og hustru Ruth Hanner (1879–1974). Hun var gift med Bjarne Henning-Jensen fra 6. oktober 1938 inntil hans død den 21. februar 1995.

 Filmografi 
 1947: De pokkers unger
1948: Kristinus Bergman
1949: Palle alene i verden
1950: Vesterhavsdrenge
1951: Kranes konditori
1951: Ukjent mann
1953: Solstik
1959: Paw
1961: Een blandt mange
1966: Utro
1968: Min bedstefar er en stok (norsk tittel: Bestefar er en stokk); novellefilm etter Johan Borgens novelle Fra en født forbryters dagbok
1969: Mig og dig
1978: Vinterbørn
1980: Øjeblikket
1984: Forbrytelsens element
1986: Barndommens gade
1996: Bella, min Bella

 Referanser 


 Eksterne lenker 


Kategori:Danske filmregissører
Kategori:Personer med enkeltverk i den danske kulturkanonen
Kategori:Æres-Robert
Kategori:Personer fra København